kuzipata njengoko andipata ngako u-Rulumeni zibe zingayi kwaneliswa.

U-Eustace ubuye waqokela ukuti noko uyinkosi ya Magcaleka akunanto yokwenzana nokumiswa kwe Mantyi, kuba yona isisicaka sika Rulumeni—Wakuvuma ke noko ukuba xa angakolwayo yiyo angacela ukuba ishenxiswe.

U-Sarili no Botoman bate bezibuza nje ezindawo akungakaba kuko Imantyi abayidelileyo, benziwa kukuba u-Ayliff no Eynn no Cumming bonke beshenxisiwe kangakange kubekiswe nelizwi ka Rili.

Iyekiwe leyo indawo u-Botoman ubuze ukuba kutiwa nina ngamapolisa namasoldati: waza ke u- Eustace wabuya wawapinda amazwi ake. Ute u-Botoman amasoldati aya kuboyikisa, kuba aya boyikisa namare awo. Omnye upendule ngeliti akayi kuza emhlabeni wena.

Kungenwe kweyomhlaba wabuza u-Botoman ukuba angauxela na umda u-Eustace. Ute Hayi, kodwa ke u-Rulumeni ucite imali eninzi ngokufuna ukumisa umda. Ungubo, enye yenkosana ute : Kanene utiwa nina umhlaba ukufunyanwa ? Urulumeni wawufumana owake ngamandla : u-Ndamas wawufuma- na ngamandla : kanti wati u-Sarili nge 1872 akubogxota Abatembu wati Urulumeni ka Sarili, godaka uwashiye lomhlaba uwoyisileyo.

U-Eustace upendule ngeliti: u-Rulumeni akavumeli ukuba kubeko inkosana elwa nenye ngapandle kwemvumelo yake. Ke ukumenywa kuka Sarili nge 1864 ukuba abuyele emhlabeni wake kwakutenjwa ukaba uya kuhlala ngoxolo.

U-Ngubo utete ngomhlaba omiwe ngu Bacela no Mlata owawungoka Rili wawunika ezonkosana aka­ba ziwame kuba zazibalekele kuye, wati ke siti maungatatyatwa kuti.

U-Eustace ute yena okukokwake akazi nto ngomhlaba, uva ngokuxelelwa. Kodwa kubonakala ukuba eyona ndawo ilungileyo kukaba Amagcaleka na Batembu base bexoliswa ngumda ka Rulumeni, kuba ke ngokukodwa wenzelelela Amagcaleka ngapezu kwa Batembu.

Iyekwe ingafezwanga leyo yomhlaba kwatiwa yobuya itetwe.

Emva koko ute u-Botoman : Siyambulela u-Rulumeni ngokutumela elinene, siyalamkela. Siya temba ukuba u-Rulumeni utumele indoda enako ukusince- da, enokuziqonda izinto esizizisa kuyo. Siya kukangela kayo kuba singa singahlala ngoxolo nokonwaba. Zininzi indaba ezivakalayo ngati kodwa ke lemantyi intsha iyakuba nako ukuzimisa kakuhle. Imantyi ayiyi konwaba apa kuba zingazanga zapela izikalazo. Sisisizwe esingenamhlaba ekuti ke ngoko kubeko inkatazo ezininzi. Yanga ngoko ingasinyamezela isitwale.

U-Ngubo usuke wati : Nam ndiya vumelana no Botoman. Wena Mantyi maze umpate kakuhle u- Sarili no Mapasa nezinye inkosana namapakati. Elilizwe lizele zindaba ezibuxoki noko uze ungotuki. Elilizwe liyonakaliswa zindaba ezibuxoki ngati Maxosa. Uze uziqondele ngokwako kuba uvela komku- lu. Wena ngokwako ute, “ ukuba Imantyi ayilungisi maze nisingise e-Kapa.”

Akugqiba ukubulala u-Ngubo kusuke u-Rili wati Ndiyabulela ngenxa yale Mantyi eze kugcina ubom bam. Ezizinto sezibulelwe ngabaninawe bam. Bonke bakangele kuwe ukuze undigcine. Kutiwa ndenza imfazwe, kube noko kungeko unobungqina ba- lonto. Nditi yinina le ekungenisele ilishwa elingaka ukude uze kulendawo, kuba kwangomso lo uza kuva indaba ezininzi. Mna ndifana nesilo esikohlakeleyo : kuba kusoloko kuko indaba ezimbi ngam. Ndiya temba ukuba apa uze kucuba inyaniso ukuze ndike

ndinge ndiyonwaba. Enye indawo ezam imini sezi- dlule, ngoku ndimdala. Uze ke ukangele kubaninawe bam nonyana. Nditi noko ndifayo kube kusitiwa “ Upina u-Sarili ?” Ndiya kubuya nditete ngayo eyomhlaba ngenye imini, enditembayo ukuba uya kubako no Fynn.

U-Eustace upendule ngeliti: Ndiyambulela u-Sa­rili nesizwe sake ngohlobo endamkelwe ngalo. Kukona ndiya ndiqonda ukuba kuyimbeko enkulu uku-za kuba yi Mantyi apa. Ndiya temba ukuba uya kunditemba u-Sarili. Koti ukuba kuko indaba endizivayo ndiye kubuza kuye; naye unga angeza kum ukuba kuko into ayivayo. Ndiya kwenza konke endinako ukuzamela ilungelo yama Gcaleka.

Kuvakala ukuba emva kwale ntlanganiso u-Sarili utumele kubantu bake ukuba bashenxe kulomhlaba kupikiswana ngawo.

INCWADI YAMADODANA ASE LIVING-
STONIA.

Mazaro, Zambesi, Sept. 13, 1876.

Kuwe Mhleli otandekayo,—

Namhla silapa kulomzi uwubonayo ngasentla apa. Sesuka e-Quillimane ngosuku lwe 25 August 1876, sakweza umlambo ezibotini. Impahla yetu sayi qeshela i-canoe saqesha nento eninzi amadoda okuhamba nazo. Lamadoda onganyelwe yenye yawo egama lingu Damanti, umfo omteto ungqongqo. Saba ke tina ngoko asiteni nazo zonke i-canone sazishiyela emandleni ka Damanti.

Kweka Dr. Stewart i-boti kwakuko umfana ogama lingu Kaffirino oyena waye mana esalatisa ezona zibaxa zomlambo siya kulandela zona. Yindodana eqave kunene. Siti apo sikulule kona ati u-Dr. Stewart masiwavise itamo le kofu noko anako ukutya kwawo. Nditeta ngo Damanti no Kaffirino. Yinot esoti noko singekalungi avakale selesiti “Kafe Kafe’’ siti ukuba asigalelanga kakulu iswekile, yeka anzonze yena u-Damanti ixegwana lase Kwilimane.

Sati sakufika malunga pezulu sabona ukuba umlambo uya uba sidibi, kude kuti kwezinye indawo kufuneke ukuba abaqubi behle batyale amapenyana ngezandla. Kanti ezantsi unzulu ngangokuba ndati ndihleli epenyaneni ndolula isandla ndifuna ukurapelela ndisele, wanditi xamfu omnye umfo wati ndoti ndisafaka isandla nditiwe tshi ngaso nga Rebe!! Site ngomgqibelo 26 August safika kumlambo abati yi Mutu, apa sifike ngo 9 kusasa.

Sikweze lomlambo sada saza kufiika kwa Mgurumba apo salala kona sayicitela kona nemini ye Sabata. Sindulukile apa ngolwe Sibini 29 August saya kulala kwa Pankono saza ukusuka apo saya kulala kwa Mambusha. Lo Mambusha yindoda enkulu ebuxego—umfo onobom olime kakulu upoko ne tyibamba esiti tina zimbotyi ne batata ezitapile zisakuba nkulu zize zinge zigalelwe iswekile. Into endifike ndayidela kakulu kulomzi ngabafazi—hayi bona babengakangeleki. Umntu epilile eyinkazana angabinqa ixolo lomti na ? Hayi kambe, vuyani ntokazi zako wetu bo ma no dade, kuba apa ngati u-Tixo usilibele isidalwa esibutataka.

Mkonzeni bo ma lo Tixo wenu nimbambe nide nibe nako ukubuza lombuzo niti “ Oh kufa lupina ulwavila lwako, Ncwaba lupina uloyiso lwako ? Kuba ngofefe luka Tixo niyinto eniyiyo.”

Bendisaquba ihanabo—Sesuka ke kwa Mambusha sakweza i-Kwakwa salala intsuku zambini kulomlambo saza sanqumla umgama we mayile ezintatu ukuza e-Mazaro apa pezu kwe Zambesi. Ngoku ke sisalungiselela ukukweza yona. Sisapilile kambe

noko kufuneka ukuba sizigcine kakulu singabi pandle kwakuhlwa siti kanjalo silumkele ingqele nemibeta kuba eli lelimibete ngati yimvula.

Yintoni ke enye bazalwana betu, nisazi nje kaloku umsebenzi esingawo—ke nisazi nje ukuba sipete eso sibane sinikanyiselayo ukuba sikanyisele nezi zizwe ? Yintoni ke esingaba siyilindele kuni ngapandle kwaleya semka siyicela. Umtandazo. “ Bazalwana sitandazeleni.”

Siyabulisa sonke kubazali betu sonke. Kubafundisi betu e-Lovedale nakubafundi kona. Kwintsapo ebesifundisa zona kwa Gqumahashe nase Dikeni nase macaleni. Ndibulisa usapo lwase Macfarlane, nabazalwana bam base Bayi, nabazali bam e-Uitenhage.

Umtandazo wetu ngowokuba yanga Inkosi ingaso- meleza isenze amadoda enene. Wanga u-Tixo angayiva eyenu imitandazo enimana niyinyusa ngenxa yetu.

Ngombuliso kuni nonke ndim mhlobo wako we nene.

I. Williams.

UMBONISO WASE LOVEDALE.

Kute ngomhla 20 ka December kwako umboniso wezinto ezenziwe ngabafundayo nabasebenzayo ekwakutiwe kwangapambili angati ulowo akete into atanda ukuyenza ayilungiselele lomini. Abagwebi abacelwe ukuba bahlule kwizinto ngezinto ibingabangapandle kwabafundisa e-Lovedale. Intlobontlobo zezinto ezibe zenziwe zeza kuboniswa sezobonakala kumabaso anikiweyo. Amagama abangafumananga nto siya kuwayeka okwanamhla.

KUBAKANDI.

Babe bahlanu abazise izinto embonisweni, babatatu abafumana amabaso. Owokuqala ibe ngu John Figiland ofumene *£5* 5s ngokwenza intsimbi zenqwelo ayimise yonke. Abagwebi bati “ umsebenzi awenzileyo ungaba nokumiswa utelekiswe nowona mhle onokwenziwa kule koloni.” Wanga angazamela ukuze umsebenzi wake uhlale uncomeka ngolohlobo kuzo zonke indawo, naxa angasasebenzeli kuze afumane ibaso. Elesibini lifanyenwe ngu Alie Arends ngokwenza ivili zenqwelo. Owake umsebenzi kutiwe “ ulungile ucokisekile wafezwa kakuhle.” Ibaso libe £1 1s. Elesitatu lizuzwe ngu Daniel Fourie ngokwenza ibolt ezimbini. Umsebenzi wake bate “ulungile” wanikwa 5s. Kwabangafumananga mabaso omnye ubenze ibarrow (lenqwelana iqutywa ngezandla) omnye wafakela ihashe intsimbi.

KUBENZI BENQWELO.

Babe lishumi elinesine abebeze kubonisa, basixenxe abafumene amabaso. Owokuqala ube ngu Alie Arends ngokwenza ivili zenqwelo ezine wafumana £1 1s., umsebenzi wake kwatiwa “ ulungile.” Owesibini ibe ngu Jacob Kichler ngokwenza amacala enqwelo amabini. Unikwe £1 1s. Owesitatu, u-Koloko Polo ngokwenza iasi ufumene 15s. Owesine, u-John Langalasembo, kwange asi 10s 6d. Owesihlanu, u-Futi Bolosha kwange asi 2s 6d. Umsebenzi wake bati “ uyakoleka.” Owesitandatu u-Thomas Kopo ngokwenza isitell 5s. Umsebenzi wake bate “uyatandeka.” Owokugqibela u-Philip Jagers, omsebenzi “ ubutandeka,” ufumene 5s ngokwenza ibarrow.

KUBACWELI.

Babe sixenxe abaze kubonisa, babatatu abafumana amabaso. U-John Johnson ngokwenza into yokuhlala incwadi neyokubalela, ufumene £2 2s. U Jacob Ntsila ngokwenza itafile nesitulo, ezonto “ezenze kakuhle wazicokisa,” ufumene £2 2s. U-Charles

II

 ISIGIDIMI SAMAXOSA, JANUARY 1, 1877. 3